Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma Lapsisotilaat (AKT-EU 2706/99/lop.)



Virallinen lehti nro 271 , 24/09/1999 s. 0046 - 0047



PÄÄTÖSLAUSELMA(1) lapsisotilaat Yhteinen edustajakokous, joka - kokoontui Strasbourgissa (Ranska) 29. maaliskuuta - 1. huhtikuuta 1999, - ottaa huomioon Yhdistyneiden Kansakuntien lapsen oikeuksien yleissopimuksen vuodelta 1989, - ottaa huomioon Graça Machelin vuonna 1996 tekemän Yhdistyneiden Kansakuntien raportin (A/5/306) ja Olara Otunnun nimityksen Yhdistyneiden Kansakuntien erityisedustajaksi, joka tarkastelee aseellisten konfliktien vaikutuksia lapsiin, A. pahoittelee sitä, että tällä hetkellä maailmassa yli 300000 alle 18-vuotiasta lasta osallistuu aseellisiin konflikteihin, B. pahoittelee sitä, että useat maat, joukossa monia Afrikan maita, kärsivät erityisesti lasten osallistumisesta aseellisiin taisteluihin, C. ottaa huomioon, että lapset kärsivät suunnattomasti sotilaselämän vaivoista sekä fyysisellä että tunne-elämän tasolla, D. ottaa huomioon, että taisteluissa surmattujen tai henkilömiinojen silpomien lasten määrään on lisättävä ne, joiden fyysiset, henkiset ja psyykkiset tarpeet on laiminlyöty pitkäaikaisiin sotiin suistuneissa yhteiskunnissa, E. ottaa huomioon, että Yhdistyneiden Kansakuntien työryhmä on suunnitellut vuodesta 1993 kansainväliseen lasten oikeuksien yleissopimukseen liitettävää vapaa-ehtoista pöytäkirjaa, jonka tarkoituksena on määrätä asevoimiin värväämiselle 18-vuoden vähimmäisikä, F. ottaa huomioon, että Roomassa heinäkuussa 1998 hyväksytyssä kansainvälisen rikostuomioistuimen peruskirjassa määritellään ensimmäistä kertaa alle 15-vuotiaiden lasten värvääminen ja käyttäminen taisteluissa sotarikokseksi, G. toivottaa tervetulleeksi Yhdistyneiden Kansakuntien uuden politiikan, joka koskee Yhdistyneiden Kansakuntien rauhanturvajoukkoihin, sotilastarkkailijaosastoihin ja siviilipoliisivoimiin osallistuvien vähimmäisikää, H. korostaa, että AKT:n ja EU:n välisessä uudessa sopimuksessa erääksi päätavoitteeksi pitäisi ottaa se, että kaikki sopimuksen allekirjoittajat edistävät vakavilla ja pitkäjänteisillä ponnisteluillaan sitä, että lasten käyttäminen sotilaallisissa konflikteissa estetään ja lapsia suojellaan ja heidät palautetaan osaksi yhteiskuntaa, 1. tuomitsee lapsisotilaiden käyttämisen taisteluissa sekä vakinaisissa armeijoissa että aseellisissa kapinallisjoukoissa; 2. pyytää AKT-valtioita ja EU:ta kieltämään lasten kaikkinaisen osallistumisen aseellisiin konflikteihin ja lisäämään ihmisten tietoisuutta lasten oikeuksia, suojelua ja hyvinvointia koskevista kansainvälisistä välineistä ja kansallisista laeista; 3. pyytää komissiota ja AKT-valtioita ryhtymään ehkäisy-, suojelu- ja yhteiskuntaan sopeuttamistoimiin ja erityisesti laatimaan ohjelmia, joilla annetaan varoja aseellisiin konflikteihin AKT-valtioissa osallistuneiden lasten riisumiseksi aseista ja sopeuttamiseksi takaisin yhteiskuntaan; 4. katsoo, että kansainväliseen lapsen oikeuksien yleissopimukseen on kiireellisesti lisättävä pöytäkirja, jolla kielletään alle 18-vuotiaiden lasten värvääminen ja käyttäminen aseellisissa taisteluissa ja pyytää AKT-valtioita ja EU:ta tukemaan kaikkia tätä koskevia kansainvälisiä aloitteita ja laatimaan omaan lainsäädäntöönsä samanlaisia määräyksiä; 5. pyytää Yhdistyneiden Kansakuntien työryhmää valmistamaan kiireellisenä lisäpöytäkirjan lapsen oikeuksien yleissopimukseen ja pyytää neuvostoa hyväksymään yhteisen toiminnan, jolla edistetään tämän pöytäkirjan hyväksymistä samalla kun lapsisotilaiden käytön torjuminen otetaan AKT-EU-kumppanuuden politiikaksi; 6. kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle, Yhdistyneiden Kansakuntien erityisedustajalle, joka tarkastelee aseellisten konfliktien vaikutuksia lapsiin ja Yhdistyneiden Kansakuntien ihmisoikeustoimikunnalle. (1) Yhteinen edustajakokous hyväksynyt 1. huhtikuuta 1999 Strasbourgissa (Ranska).